《劝农十首》
宋代·熊克

午村茅舍起炊烟，夫带儿耕馁在田。
赤饭黄羹须妇馌，往来莫惮走东阡。

作者简介：建宁建阳人，字子复。高宗绍兴二十七年进士。知诸暨县。尝以文献曾觌，觌白于孝宗，得为校书郎。屡有论奏，言防御金人之策，孝宗嘉其识体，除起居郎兼直学士院。后出知台州，奉祠卒，年七十三。生平博闻强记，尤熟宋朝典故。有《九朝通略》、《中兴小历》、《诸子精华》。